laion/Wikipedia-Exotic huggingface dataset:
ბალხაშის ტბა

ბალხაშის ტბა (ყაზახ. Балқаш Көлі) — გაუდინარი ტბა ყაზახეთში, ბალხაშ-ალაქოლის ვრცელ ქვაბულში, ზღვის დონიდან 340 მეტრზე. ზედაპირის ფართობი 16,4 ათ. კმ². არალის ზღვის მსგავსად ამ ადგილის ფართობიც საგრძნობლად შემცირებულია, რაც ძირითადად ადგილობრივი პირობებითაა განპირობებული. ბალხაშის ტბის სიგრძეა 605 კმ, მაქსიმალური სიღრმე 26 მ. ტბის ჩრდილოეთი ნაპირები მაღალი და კლდოვანია, სამხრეთი - დაბალი და ქვიშიანი. შემოსილია ხშირი ლერწმის რაყებით. სანაპირო ხაზი დანაწევრებულია უბეებითა და ყურეებით. კუნძულები ცოტაა, შედარებით დიდია ბასარალი და თასარალი. ტბისპირა რაიონის ჰავა უდაბნოს ტიპისაა. ივლისის საშუალო ტემპერატურა დაახლოებით - 8 °C. ნალექები 120 მმ წელიწადში. გაბატონებულია ჩრდილოეთის (დასავლეთ ნაწილში) და ჩრდილო-აღმოსავლეთის (აღმოსავლეთ ნაწილში) ქარები, რომლებიც იწვევენ ტბის ღელვას. ზედაპირიდან აორთქლება წლიურად 950-1200 მმ-ს შეადგენს. იყინება ნოემბრის ბოლოს, ყინულძვრა - შუა აპრილში. მაქსიმალური დონე მყინვარების დნობის პერიოდშია (ივნის-ივლისში), უკანასკნელი 20 წლის მანძილზე დონის რყევის საშუალო ამპლიტუდა 3,2 მეტრია. ბალხაში ნახევრად მტკნარი ტბაა, ნახევარკუნძული სარიესიქი ჰიდროლოგიური თვალსაზრისით ტბას ყოფს დასავლეთ და აღმოსავლეთ ნაწილებად, რომლებიც უზუნარალის ვიწრო (3,5 კმ) სრუტით უერთდება ერთმანეთს. წყლის მინერალიზაცია და მარილების შემცველობა დასავლეთ და აღმოსავლეთ ნაწილებში სხვადასხვაა. დასავლეთ ნაწილს ერთვის დიდი მდინარე ილი, რომელსაც ტბაში წლიური ნაკადის 73-80 % შეაქვს. ამიტომ წყალი აქ თითქმის მტკნარია (0,74 გ/ლ), აღმოსავლეთში კი - მომლაშო (5,21 გ/ლ). აღმოსავლეთ ნაწილში საშუალოდ 1,7-ჯერ უფრო მეტი სიმლაშეა ვიდრე დასავლეთ ნაწილში. წყლის ტემპერატურა ზედაპირზე 0 °C-იდან (დეკემბერში) 28 °C-მდე ივლისში მერყეობს. ბალხაშის ფაუნა მდიდარია. აქ განსაკუთრებით განვითარებულია მეთევზეობა. გვხვდება მოლუსკები, წყლის მწერების მატლები, კიბოსნაირნი, პლანქტონი, თევზების 20 სახეობა. მათგან 6 საკუთრივ ბალხაშისთვისაა დამახასიათებელი (ილისა და ბალხაშის მარინკა, ბალხაშირი ქორჭილა, ზოლებიანი და ერთფეროვანი ტუჩა და კვირჩხლა). დანარჩენი სახეობები აკლიმატიზებულია. სარეწაო მნიშვნელობისაა კობრი, ფარგა, ბალხაშის ქორჭილა, კაპარჭინა, მარინკა და სხვ. ნაოსნობა რეგულარულია. მთავარი ნავმისადგომებია ბურილბაითალი, ბურლითობე. ტბის წყალს იყენებს ქალაქ ბალხაშის სამთო-მეტალურგიული კომბინატი. ბალხაშის პირველი მოხსენიება, ხდება ძველ ჩინურ წყაროებში. მსოფლიოს უდიდესი ტბების სია ქართული საბჭოთა ენციკლოპედია, ტ. 2, თბ., 1977. — გვ. 181. ↑ Lake Balkhash დაარქივებული 2011-07-16 საიტზე Wayback Machine. , International Lake Environment Committee ↑ Kawabata, Yoshiko; et al. (1997). „The phytoplankton of some saline lakes in Central Asia“. International Journal of Salt Lake Research. 6: 5–16. doi:10.1007/BF02441865. et al.-ის დაწვრილებითი გამოყენება |author=-ში (დახმარება)
საქართველოს საფეხბურთო თასი 2000-2001

საქართველოს თასი 2000-01 — საქართველოს თასის მეთერთმეტე გათამაშება ფეხბურთში. გამარჯვებული გახდა ქუთაისის „ტორპედო“, რომელმაც ფინალში თბილისის „ლოკომოტივი“ დაამარცხა თერთმეტმეტრიანების სერიაში. პირველი შეხვედრები გაიმართა 7 ნოემბერს, საპასუხო – 21 ნოემბერს. პირველი შეხვედრები გაიმართა 6 დეკემბერს, საპასუხო – 10 დეკემბერს. პირველი შეხვედრები გაიმართა 1 მაისს, საპასუხო – 15 მაისს. უმაღლესი ლიგა 2000-2001 The Rec.Sport.Soccer Statistics Foundation.
20 Years of Jethro Tull: Highlights

20 Years of Jethro Tull: Highlights — ბრიტანული პროგრესული როკ-ჯგუფ ჯეთრო ტალის კომპილაციური ალბომი, გამოცემული 1988 წელს. იგი არის ხუთდისკიანი ბოქს-სეტის 20 Years of Jethro Tull ერთგვარი შეჯამება. აშშ-ში ალბომი გამოვიდა 1989 წელს. 20 Years of Jethro Tull (1988 წლის კრებული ხუთი ფირფიტით) 20 Years of Jethro Tull (1988 წლის ვიდეო) ↑ 20 Years of Jethro Tull: Highlights Jethro Tull Allmusic.com, სტივენ თომას ერლეუაინი ↑ By Parke Puterbaugh. (1988-12-01) 20 Years of Jethro Tull: Highlights by Jethro Tull | Rolling Stone Music | Music Reviews. Rollingstone.com. ციტირების თარიღი: 2011-08-16.
ფეხბურთის მსოფლიო ჩემპიონატი 2010 ჯგუფი H

მთავარი სტატია: ფეხბურთის მსოფლიო ჩემპიონატი 2010. H ჯგუფში თამაშები 16 ივნისიდან 25 ივნისამდე გაიმართება. ჯგუფი შედგება ესპანეთის, შვეიცარიის, ჰონდურასის და ჩილეს ნაკრებებისგან. ჩილე და ესპანეთი 1950 წლის მსოფლიო ჩემპიონატზეც ერთ ჯგუფში იყვნენ, მაშინ ჯგუფიდან გასვლა მხოლოდ ესპანეთმა შეძლო. ჩილე და შვეიცარია ერთ ჯგუფში იყვნენ 1962 წლის მსოფლიო ჩემპიონატზე, სადაც ჩილე მასპინძლის რანგში მოგვევლინა და ტურნირი მესამე ადგილზე დაასრულა. შვეიცარიასა და ესპანეთსაც უთამაშიათ ერთ ჯგუფში შორეულ 1966 წელს, მაშინ ჯგუფიდან გასვლა ვერცერთმა მოახერხა, ხოლო ჰონდურასი და ესპანეთი ერთ ჯგუფში 1982 წლის მსოფლიო ჩემპიონატზე იყვნენ. ჯგუფის გამარჯვებული G ჯგუფის მეორეადგილოსანს დაუპირისპირდა, ხოლო მეორეადგილოსანი G ჯგუფის პირველადგილოსანს. ↑ 1.00 1.01 1.02 1.03 1.04 1.05 1.06 1.07 1.08 1.09 Referee designations for matches 1-16 (PDF). FIFA.com. Fédération Internationale de Football Association (5 June 2010). დაარქივებულია ორიგინალიდან — 5 ივლისი 2010. ციტირების თარიღი: 5 June 2010. ↑ 2.0 2.1 Tactical Line-up – Group H – Honduras-Chile (PDF). FIFA.com. Fédération Internationale de Football Association (16 June 2010). დაარქივებულია ორიგინალიდან — 22 ივლისი 2011. ციტირების თარიღი: 16 June 2010. შეცდომა ციტირებაში Invalid <ref> tag; name "hon-chi_line-ups" defined multiple times with different content; $2 ↑ Due to a one-match suspension of head coach რეინალდო რუედა, assistant coach ალექსის მენდოსა took his place on the bench. ↑ 4.0 4.1 Tactical Line-up – Group H – Spain-Switzerland (PDF). FIFA.com. Fédération Internationale de Football Association (16 June 2010). დაარქივებულია ორიგინალიდან — 22 ივლისი 2011. ციტირების თარიღი: 16 June 2010. შეცდომა ციტირებაში Invalid <ref> tag; name "esp-sui_line-ups" defined multiple times with different content; $2
ამასიის ზავი

ამასიის სამშვიდობო ხელშეკრულება — დაიდო 1555 წელს, სპარსეთის შაჰ თამაზ I და ოსმალეთის სულთან სულეიმან I შორის, ქალაქ ამასიაში. ამასიის ზავს წინ უძღოდა ირან-ოსმალეთის 1532–1555 წლების ომი. ხელშეკრულების საფუძველზე დადგინდა, ორ სახელმწიფოს შორის საზღვრები. სომხეთი და საქართველო ორმა იმპერიამ შუაზე გაიყვეს. იმერეთის სამეფო, სამეგრელოს და გურიის სამთავრო და სამცხე-საათაბაგო ოსმალეთის შემადგენლობაში შევიდა. სპარსეთის შემადგენლობაში კი ქართლის და კახეთის სამეფოები შევიდა. ოსმალეთის იმპერიას ასევე ერგო ერაყი და იქ არსებული უმნიშვნელოვანესი ქალაქი ბაღდადი, იმპერიის სამხრეთი საზღვარი სპარსეთის ყურემდე აღწევდა. სამშვიდობო ხელშეკრულებების სია ოსმალეთის იმპერიის ხელშეკრულებების სია Shaw, Stanford J. (1976), History of the Ottoman Empire and modern Turkey, Volume 1. Cambridge University Press, ISBN 0-521-29163-1
Said She Was A Dancer

„Said She Was A Dancer“ (ინგლ. მითხრა, რომ მოცეკვავეა) — ბრიტანული პროგრესული როკ-ჯგუფ ჯეთრო ტალის სინგლი, 1987 წლის ალბომიდან Crest of a Knave. სიმღერას პირდაპირი კავშირი აქვს ცივ ომთან ევროპაში. ნახსენებია ორი ადამიანი 'რკინის ფარდის' ორი მხრიდან (აღმოსავლეთის ლითონი - დასავლეთის ოქრო). ტექსტში ასევე ახსენებენ 'მისს მოსკოვს' (Hey Miss Moscow, what's your story). კომპაქტ-დისკის გამოცემაში ასევე შედიოდა დამატებითი სიმღერები Down At The End Of Your Road და Too Many Too. სიმღერის მუსიკალური ვიდეო
Part of the Machine

„Part of the Machine“ (ინგლ. მანქანის ნაწილი) — ბრიტანული პროგრესული როკ-ჯგუფ ჯეთრო ტალის სინგლი, 1987 წლის ალბომიდან Crest of a Knave. იგი გამოვიდა 1988 წელს, პრომო-კომპაქტ დისკის და 12" სინგლის სახით. დისკის გარეკანზე გამოსახულია არწივი (სტრიქონის I wish I had an eagle like you მიხედვით). ამ გამოცემაში შეტანილი სიმღერების ნაწილი ცოცხლად არის ჩაწერილი.
პითაგორა

პითაგორა (ძვ. ბერძნ. Πυθαγόρας ὁ Σάμιος; დ. ~ძვ. წ. 580 — ძვ. წ. 500) — ძველი ბერძენი, იონიელი მათემატიკოსი და ფილოსოფოსი, მისტიური რელიგიური და სამეცნიერო საზოგადოების სახ. „პითაგორელები“ დამფუძნებელი, ყველაზე უკეთ ცნობილია „პითაგორას თეორემით“, რომელიც მის სახელს ატარებს. ცნობილია როგორც „რიცხვთა მამა“, პითაგორას მნიშვნელოვანი წვლილი მიუძღვის ფილოსოფიურსა და რელიგიურ სწავლებაში ძვ.წ. VI საუკუნეში. მისი ცხოვრება და მოღვაწეობა ლეგენდებისა და გაურკვევლობის ბურუსითაა მოცული და ამგვარად რთულია დარწმუნებით მასზე ზუსტი ინფორმაციის მოყვანა. პითაგორასა და მის მოწაფეებს სწამდათ, რომ ყველაფერი დაკავშირებულია მათემატიკასთან და ასევე მიიჩნევდნენ, რომ ყველაფრის წინასწარ განჭვრეტა შესაძლებელია ციკლთა რითმულობის განსაზღვრით. პითაგორა დაიბადა სამოსში. მისი დაბადების ზუსტი თარიღი და ადგილი უცნობია. მამამისი მნესარხი მოხსენიებულია, როგორც სამოსში მცხოვრები, მაგრამ ბევრი ვერსია მიუთითებს, რომ პითაგორა დაიბადა ფინიკიაში ან სიდონში. ითვლება, რომ მნესარხი არის ფინიკიელი, რომელმაც მიიღო სამოსის მოქალაქეობა, ან პირიქით - ბერძენ ვაჭრად, რომელიც ცოლ პიფაიდასთან ერთად გადავიდა ფინიკიაში, სადაც გახდა მამა. სახელი მან მიიღო მის შემდეგ, რაც დელფიის წინასწარმეტყველმა პითეამ იწინასწარმეტყველა მისი დაბადება (პითაგორა პირდაპირი თარგმანით ნიშნავს „ის ვისზეც იწინასწარმეტყველა პითეამ“) ასევე არსებობს ნაკლებად ცნობილი, პითაგორას დაბადების სამი ვერსია: ის არის ტირელი (ანუ ეტრუსკი) ან ქალაქ ფლიუნტა და მეტაპონტას მაცხოვრებელი. ასევე არსებობდა ძველი მწერლების ვერსია, რომლებიც ამბობდნენ, რომ პითაგორა იყო ღმერთ აპოლონის შვილი. ყველა ეს ვერსია ჩვენამდე მოვიდა მწერლებიდან, რომლებიც ცხოვრობდნენ პითაგორას სიკვდილიდან 600-700 წლის შემდეგ. მიუხედავად იმისა, რომ მწერლების უმეტესობა ეყრდნობა უფრო ძველი მწერლების ვერსიებს, პითაგორას თანამედროვეებზე ინფორმაცია არ არის. პითაგორას დიდი წვლილი მიუძღვის მათემატიკის და ასევე მუსიკის განვითარებაში. პითაგორა და პითაგორელები დაარქივებული 2009-03-09 საიტზე Wayback Machine.
პოლიფონია

პოლიფონია (ბერძ. πολύς — „მრავალრიცხოვანი“ და φωνή — „ხმა“) — ორი ან რამდენიმე დამოუკიდებელი, ფუნქციურად თანასწორუფლებიანი მელოდიის ერთდროული ჟღერადობა. პოლიფონიური მუსიკისთვის დამახასიათებელია ინტელექტუალიზმი, მხატვრულ-სახეობრივი განზოგადება, ობიექტურობა და ერთაფექტიანობა. მისთვის ტიპურია მუსიკალური მასალის უწყვეტი განვითარება, საწყისი ხასიათის ნაკლებინტენსიური გარდაქმნა. პოლიფონია დაიბადა სავარაუდოდ, შუა საუკუნეების მიწურულს, ევროპულ ვოკალურ მუსიკაში პირველი შემორჩენილი ნიმუშები — ორგანუმები IX საუკუნით თარიღდება. XVIII საუკუნეში პოლიფონია განვითარების ყველაზე მაღალ წერტილს გეორგ ფრიდრიხ ჰენდელის და იოჰან სებასტიან ბახის შემოქმედებაში აღწევს. იქმნება ისეთი მნიშვნელოვანი მუსიკალური ფორმა, როგორიცაა ფუგა. პოლიფონიური მუსიკისთვის დამახასიათებელ ხერხებს მიმართავენ მეოცე საუკუნის კომპოზიტორებიც. ჰომოფონია ჰეტეროფონია ენციკლოპედია „ბრიტანიკა“
სტეფანე II (III)

სტეფანე II (III) (ლათ. Stephanus PP. II; დ. უცნობია — გ. 26 აპრილი, 757) — რომის პაპი 752–757 წლებში. დაიბადა რომში. მის დროს დაემხო ლანგობარდების თითქმის 200–წლიანი ბატონობა იტალიაში. პაპი პირადად ეახლა ფრანკთა ახლადაღზევებულ მეფეს პიპინ მოკლეს, მოიწვია იტალიაში და 754 წელს გვირგვინი უკურთხა. სამაგიეროდ პიპინმა სასტიკად დაამარცხა ლანგობარდები, წაართვა მათ დიდძალი ტერიტორია და პაპს აჩუქა. ასე მიეცა დასაბამი პაპის ოლქს, ახალ სახელმწიფოს, რომელშიაც პაპებმა საერო ძალაუფლებაც მოიპოვეს. ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
სტეფანე III (IV)

სტეფანე III (IV) (ლათ. Stephanus PP. III; დ. უცნობია — გ. 24 იანვარი, 772) — რომის პაპი 768–[772]] წლებში. დაიბადა სიცილიაში. რომაელების მიერ იქნა არჩეული და დაუპირისპირდა ლანგობარდების მიერ არჩეულ ფილიპეს და მიწათმფლობელების მიერ დაყენებულ კონსტანტინე II-ს – ორ ანტიპაპს. მის დროს მოიწვიეს რომის საეკლესიო კრება, რომელზედაც პატიების ვედრებით წარდგა კონსტანტინე II. ანტიპაპს თვალების დათხრა არ აკმარეს და სამუდამოდ მონასტერში გამოკეტეს. პაპმა კარლოს დიდი მოიწვია ლანგობარდების წინააღმდეგ, მაგრამ პიპინ მოკლეს შვილი აყოვნებდა, მაშინ შეშინებულმა სტეფანემ მუხანათურად გაუღო რომის კარი ლანგობარდების მეფე დეზიდერიუსს, რაზეც რომაელები დაუპირისპირდნენ და დეზიდერიუსთან ერთად გაიქცა რომიდან. ენციკლოპედია „ბრიტანიკა“ ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
ჰომოფონია

მუსიკალური ნაწყვეტები: Tallis' "If ye love me" ჰომოფონიის ნიმუში ვერ ხსნით ფაილს? იხ. მედია მაშველი. ჰომოფონია (ბერძ. ὁμόφωνος; homóphōnos, ὁμός, homós, „იგივე“ და φωνή, phōnē, „ბგერა“) — მრავალხმიანობის ნაირსახეობა, რომელშიც პოლიფონიისაგან განსხვავებით, ერთ-ერთ (უმთავრესად მაღალ) ხმას წამყვანი მნიშვნელობა აქვს, დანარჩენი კი ქვეშემწყობია და თან ახლავს მას. ჰომოფონია ჩამოყალიბდა და გავრცელდა აღორძინების ეპოქაში მუსიკის ახალ ჟანრებში — ოპერაში, ორატორიაში, კანტატაში, სასულიერო მუსიკაში. ჰომოფონიის განვითარების ისტორიაში გამოყოფენ 2 პერიოდს: გენერალ-ბასისა (1600-1750 წლები; ამავე პერიოდში მოღვაწეობდნენ უდიდესი პოლიფონისტები ი. ბახი და გ. ჰენდელი) და ვენის კლასიკური სკოლის და მათი გამგრძელებლების (1750-1900 წლები) მოღვაწეობის პერიოდს. ჰომოფონიის განვითარებას მოჰყვა კლასიკური ჰარმონიის პრინციპების ჩამოყალიბება. პოლიფონია ჰეტეროფონია ქართული საბჭოთა ენციკლოპედია, ტ. 11, თბ., 1987. — გვ. 685.
სტეფანე IV (V)

სტეფანე IV (V) (ლათ. Stephanus PP. IV; დ. დაახ. 770 — გ. 24 იანვარი, 817) — რომის პაპი 816–817 წლებში. რომაელი დიდებული. პაპად აირჩიეს ლეო III-ის გარდაცვალებიდან 10 დღეში. კორონაცია გაიმართა 6 ოქტომბერს. გარდაიცვალა კორონაციიდან 3 თვეში. ვიკისაწყობში არის გვერდი თემაზე: სტეფანე IV (V) Duffy, Eamon, Saints and Sinners: A History of the Popes, Yale University Press (1997) Mann, Horace K., The Lives of the Popes in the Early Middle Ages, Vol. II: The Popes During the Carolingian Empire, 795–858 (1906) ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
Rare And Precious Chain

„Rare And Precious Chain“ (ინგლ. იშვიათი და ძვირფასი ჯაჭვი) — ბრიტანული პროგრესული როკ-ჯგუფ ჯეთრო ტალის სიმღერა, 1995 წლის ალბომიდან Roots to Branches. იგი გამოვიდა პრომო-სინგლის სახით 1995 წელს. სიმღერა ეხება სიყვარულს და ვალდებულებებს შეყვარებულის წინაშე. ძვირფასი ჯაჭვის სახით ადგილი აქვს ალეგორიას. ↑ https://www.discogs.com/Jethro-Tull-Rare-And-Precious-Chain/release/5096702
ინარის ტბა

ინარის ტბა (ფინ. Inarijärvi) — ტბა ფინეთის ჩრდილოეთ ნაწილში. მდებარეობს ტექტონიკურ-მყინვარული წარმოშობის ვრცელ ჩადაბლებაში, 118,7 მეტრ სიმაღლეზე, ფართობი 1040 კმ², მაქსიმალური სიღრმე 92 მ. ნაპირები ძლიერაა შეჭრილ-შემოჭრილი და მეტწილად დაჭაობებულია. ტბაში დაახლოებით 3 ათასამდე კუნძულია. ინარი ბარენცის ზღვას უერთდება მდინარე პატსიოკით. ყინულითაა დაფარული ნოემბრიდან მარტამდე. ფინეთის ტბები მსოფლიოს უდიდესი ტბების სია ქართული საბჭოთა ენციკლოპედია, ტ. 5, თბ., 1980. — გვ. 126. ↑ JÄRVIWIKI - Inarijärvi (71.111.1.001)
ჰეტეროფონია

ჰეტეროფონია — ორი ან რამდენიმე ხმის, თემისგან დამოუკიდებელი განვითარება. ჰეტეროფონიას ხშირად ვხვდებით ორიენტალისტურ (არაბულ, თურქულ, სპარსულ) მუსიკაში. ჰეტეროფონია დგას ჰომოფონიისა და იმპორივიზაციის შორის, სადაც ერთსა და იმავე მელოდიას სხვადასხვა ინსტრუმენტი სხვადასხვანაირად ავითარებს. პოლიფონია ჰომოფონია
Bends Like a Willow

„Bends Like a Willow“ (ინგლ. იხრება როგორც ტირიფი) — ბრიტანული პროგრესული როკ-ჯგუფ ჯეთრო ტალის სიმღერა, 1999 წლის ალბომიდან J-Tull Dot Com. იგი გამოვიდა როგორც პრომო სინგლი. სიმღერა ეხება მთხრობელის მეუღლეს, რომელიც მას დახმარებას უწევს მთელი ცხოვრების მანძილზე. სინგლში ასევე შეტანილია It All Trickles Down, რომელიც არ მოხვდა სტუდიურ დისკში. CD, პრომო (BTFLYS0001) Bends Like A Willow (შემოკლებული) - 3:35 Dot Com (შემოკლებული) - 3:53 It All Trickles Down - 4:38 ფაქტები სიმღერის შესახებ დაარქივებული 2011-06-09 საიტზე Wayback Machine. ↑ https://www.discogs.com/Jethro-Tull-Bends-Like-A-Willow/release/5100597
A Gift Of Roses

„A Gift Of Roses“ — ბრიტანული პროგრესული როკ-ჯგუფ ჯეთრო ტალის სიმღერა. შეტანილია ჯგუფის 1999 წლის ალბომში J-Tull Dot Com, თუმცა 2000 წელს გამოვიდა როგორც დამოუკიდებელი პრომო-დისკი. სინგლში აგრეთვე შეტანილია ჯგუფის სიმღერის „Christmas Song“ ახალი ვერსია. ეს ვერსია სპეციალურად და მხოლოდ აშშ-ის რადიოეთერისთვის ჩაიწერა და წარმოადგენს ჯეთრო ტალის სპეციალურ საჩუქარს და სპეციალურ საჩუქარს რადიოსთვის. СD პრომო (FLD333) "A Gift Of Roses" საიტზე Discogs ↑ https://www.discogs.com/Jethro-Tull-A-Gift-Of-Roses/release/5099363
Living in the Past (ჯეთრო ტალის სიმღერა)

„Living in the Past“ (ინგ.: ცხოვრება წარსულში) — ბრიტანული პროგრესული როკ-ჯგუფ ჯეთრო ტალის სიმღერა და სინგლი, გამოცემული 1969 წელს. თავდაპირველად იგი იწერებოდა ალბომისთვის Stand Up, მაგრამ გამოვიდა ცალკე სინგლად და კრებულზე Living in the Past. სიმღერაში საუბარია ხალხზე, რომელსაც მშვიდობიანი ცხოვრება სურს, ისე როგორც ეს არც თუ შორეულ წარსულში იყო (სინგლი ვიეტნამის ომის დროს გამოჩნდა).
გურჯაანის ნატო ვაჩნაძის სახლ-მუზეუმი

გურჯაანის ნატო ვაჩნაძის სახლ-მუზეუმი — საბჭოთა პერიოდის ქართველი კინომსახიობის ნატო ვაჩნაძის სახლ-მუზეუმი. მდებარეობს გურჯაანში. სახლ-მუზეუმი 1981 წლის 28 ივნისს ვაჩნაძეთა საგვარეულო სახლში გაიხსნა. მუზეუმში დაცული და ექსპონირებულია მსახიობისა და მისი ოჯახის წევრთა მემორიალური ნივთები: XIX–XX საუკუნეების დასაწყისის ავეჯი, ხალიჩები, ფარდაგები, ჭურჭელი, ფერწერა, გრაფიკა, სკულპტურა, ფოტომასალა, დოკუმენტები, მსახიობის შესახებ გამოცემული წიგნები, კინოფილმების ასლები ნატო ვაჩნაძის მონაწილეობით. მუზეუმში დაცულია კახეთის მხარისთვის დამახასიათებელი ყოფისა და ეთნოგრაფიის მასალები. აგრეთვე, ადგილობრივი მოსახლეობის მიერ შემთხვევით აღმოჩენილი არქეოლოგიური ნივთები. ანდრონიკაშვილი ლ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 62-63. ვიკისაწყობში არის გვერდი თემაზე: გურჯაანის ნატო ვაჩნაძის სახლ-მუზეუმი
სტეფანე V (VI)

სტეფანე V (VI) (ლათ. Stephanus PP. VI; დ. უცნობია – გ. 14 სექტემბერი, 891) — რომის პაპი 885–891 წლებში. მუშაობდა ბიბლიოთეკარად პაპის სასახლეში. პაპად არჩევის შემდეგ სერიოზულად წინ აღუდგა ბიზანტიის იმპერიის გავლენას. ენციკლოპედია „ბრიტანიკა“ ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
ბონიფაციუს VIII

ბონიფაციუს VIII (ინგლ. Bonifacius PP. VIII; ერისკაცობაში ბენედეტო კაეტანი; დ. 1235 — გ. 11 ოქტომბერი, 1303) — რომის პაპი 1294–1303 წლებში. აქტიურად იბრძოდა პაპის თეოკრატიისათვის. ცდილობდა გაეზარდა პაპებისგან ვასალურად დამოკიდებულ სახელმწიფოთა რიცხვი, ერეოდა სხვადასხვა ქვეყნის საშინაო საქმეებში. სურდა თავისი ძალაუფლება სიცილიაზეც გაევრცელებინა. საერო მმართველებზე პაპების ზემდგომობის იდეა ბონიფაციუს VIII-მ ჩამოაყალიბა 1302 წელს ბულაში „Unam sanctam“, რომელიც ევროპაში ჩამოყალიბების პროცესში მყოფ ცენტრალიზებულ სახელმწიფოთა წინააღმდეგობას წააწყდა. ბონიფაციუს VIII დამარცხდა საფრანგეთის მეფე ფილიპ IV ლამაზთან კონფლიქტში, რომელიც დაიწყო 1296 წელს გამოქვეყნებული ბულით „Clericis laicos“ (საერო მმართველებს ეკრძალებოდათ სასულიერო პირებისაგან აეღოთ გადასახადი პაპებთან შეთანხმების გარეშე). 1300 წელს შემოიღო საუკუნეების დამდეგის აღმნიშვნელი საიუბილეო წლების დღესასწაული, რაც აგრეთვე პაპის ხელისუფლების განდიდებას და ეკლესიის შემოსავლის გაზრდას ემსახურებოდა. ფილიპ IV ლამაზთან ბონიფაციუს VIII-ის პოლიტიკურმა მარცხმა განაპირობა ავინიონის ტყვეობა პაპებისა. Catholic Encyclopedia: "Pope Boniface VIII" Catholic Encyclopedia: "Pope Clement V: a paragraph on the trial of Boniface VIII Register of Boniface VIII: The Indiction of the Holy Year 1300 დაარქივებული 2007-02-02 საიტზე Wayback Machine. (Vatican Secret Archives) Notes on the Conclave of December, 1294 Dr. J. P. Adams (with contemporary sources) The Bull Clericis Laicos დაარქივებული 2011-05-22 საიტზე Wayback Machine. (Medieval Sourcebook) "Boniface VIII against the Revolution" (Saint Benedict Center) "Boniface VIII and the Heresy of Statism" (Saint Benedict Center) The 1303 document founding the University of Rome La Sapienza დაარქივებული 2007-02-02 საიტზე Wayback Machine. (Vatican Secret Archives) The 1303 document joining several schools into the University of Avignon დაარქივებული 2006-12-06 საიტზე Wayback Machine.
სტეფანე VI (VII)

სტეფანე VI (VII) (ლათ. Stephanus PP. VI; დ. უცნობია — გ. აგვისტო, 897) — რომის პაპი 896-897 წლებში. წარმოშობით რომაელია. პარტიების ბრძოლაში ემხრობოდა გვიდო სპოლეტელს. პაპმა ამოთხარა წინამორბედი პაპის ფორმოზუსის ცხედარი, ტახტზე დასვა, შემოსა და ისე გაასამართლა, მოაწყო ე. წ. გარდაცვლილის საეკლესიო კრება. პაპის გვამს მოაჭრა თითები, რომლებითაც პირჯვარს იწერდა და ტიბრში გადაუძახა. მალე უარესი ბედი თვითონ გაიზიარა. მოწინააღმდეგეებმა შეიპყრეს, დილეგში ჩააგდეს და გაგუდეს. ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
ნასების ბრძოლა

ნასების ბრძოლა (1645 წლის 14 ივნისი) — მნიშვნელოვანი ბრძოლა ინგლისის სამოქალაქო ომში. «კავალერების» ჯარი შეადგენდა 8,000 ჯარისკაცს, ხოლო მრგვალთავიანების ჯარში თითქმის ორჯერ უფრო მეტი ადამიანი შედიოდა. ჩარლზ I ხედავდა რომ უპირატესობა მრგვალთავიანების მხარეს იყო, თუმცა პრინც რუპერტი მოითხოვდა ბრძოლის დაწყებას და ამტკიცებდა რომ მათი ჯარის შეიარაღება ბევრად სჯობდა მოწინააღმდეგეთა აღჭურვილობას. საბოლოოდ ამ ბრძოლაში მრგვალთავიანებმა გაიმარჯვეს. ინგლისის რევოლუცია Rogers, H.C.B. (1968). Battles and Generals of the Civil Wars. Seeley Service & Co..  Stoyle, Mark (2005). Soldiers and Strangers. An Ethnic History of the English Civil War. Yale: Yale University Press. ISBN 0-300-10700-5.  Battlefields Trust Resource Centre British Civil Wars site დაარქივებული 2008-05-09 საიტზე Wayback Machine.
ოში (ყირგიზეთი)

ოში (ყირგ. Ош) — ყირგიზეთის მეორე უდიდესი ქალაქი, მდებარეობს ფერღანის ხეობის სამხრეთ ნაწილში და მას ხშირად უწოდებენ „სამხრეთის დედაქალაქს“. ოში პირველად მოიხსენიება IX საუკუნედან. ამ ტერიტორიაზე ხშირად ხდება ეროვნებათშორისი დაპირისპირებები, რომელთაგან ყველაზე მასშტაბური და სისხლისმღვრელი იყო 1990 და 2010 წლების არეულობები, 2010 წლის არეულობაში მონაწილე დაჯგუფებებმა მნიშვნელოვანი ზიანი მიაყენეს ამ დასახლებულ პუნქტს, მათ მრავალი შენობა გაანადგურეს და გადაწვეს. ოში შუა აზიის ერთ–ერთი უძველესი ქალაქია. ჯერ კიდევ X საუკუნეში ოში ფერღანაში სიდიდით მესამე ქალაქი იყო. აქ გადიოდა სავაჭრო გზა ჩინეთსა და ინვდოეთში. 1876 წელს დაიპყრო რუსეთის იმპერიამ. ოში 1939 წლიდან არის ოშის ოლქის ადმინისტრაციული ცენტრი. აქ ცხოვრობს დაახლოებით 243,200 კაცი (2009 წლის მონაცემებით), ქალაქის მოსახლეობა საკმაოდ მრავალფეროვანია, ცხოვრობენ ყირგიზები, უზბეკები, რუსები, ტაჯიკები და სხვა მცირე ეთნიკური ჯგუფების წარმომადგენლები. ოშს სტრატეგიულად ერთ-ერთი ყველაზე მნიშვნელოვანი ადგილი უკავია მთელს ცენტრალურ აზიაში, აქ მრავალი სავაჭრო გზა გადის. დასახლებულ პუნქტში საკმაოდაა განვითარებული მრეწველობა, ოშში მრეწველობის განვითარება საბჭოთა პერიოდიდან დაიწყო. ქალაქის სიახლოვეს მდებარეობს უზბეკეთის და ყირგიზეთის ოფიციალური საზღვარი, ეს ტერიტორია ადრე უზბეკეთს ეკუთვნოდა. ოშის ოლქში საკმაოდ რთული ვითარებაა შექმნილი, რაც ეკონომიკის განვითრებას მნიშვნელოვნად აფერხებს. დასახლებულ პუნქტში მდებარეობს რამდენიმე კულტურული ძეგლი, აქ კვლავ შემორჩენილია ლენინის ქანდაკებები. ოშის სიახლოვეს მდებარეობს სულაიმან-ტოო, რომელიც მსოფლიო მემკვიდრეობადაა აღიარებული. სტამბოლი, თურქეთი სანქტ-პეტერბურგი, რუსეთი ჯიდა, საუდის არაბეთი ↑ http://www.oshcity.gov.kg/ ↑ 2017-жылдагы Кыргыз Республикасынын облустарынын, райондорунун, шаарларынын, шаар тибиндеги кыштактарынын калкынын саны, Численность населения Кыргызской Республики на 1 января 2017 года ↑ "Mobs burn villages, slaughter Uzbeks in Kyrgyzstan," Associated Press, 13 June 2010, Sasha Merkushev and Leila Saralayeva.
სტეფანე VII (VIII)

სტეფანე VII (VIII) (ლათ. Stephanus PP. VII; დ. უცნობია — გ. თებერვალი, 931) —რომის პაპი 928-931 წლებში. პორნოკრატიის პერიოდის პაპი. განიცდიდა ზნედაცემული ქალების ზეგავლენას. იგი შეეცადა განეახლებინა დაპირისპირება უკვე გარდაცვლილ პაპ ფორმოზუსთან. სავარაუდოდ, პაპი სტეფანე მოკლეს. ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
სტეფანე VIII (IX)

სტეფანე VIII (IX) (ლათ. Stephanus PP. IX; დ. უცნობია — გ. ოქტომბერი, 942) — რომის პაპი 939-942 წლებში. პორნოკრატიის პერიოდის პაპი. წარმოშობით გერმანელი. იმპერატორ ოტოს ნათესავი. ენციკლოპედია „ბრიტანიკა“ ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
Rocks on the Road

„Rocks on the Road“ (ინგლ. ქვები გზაზე) — ბრიტანული პროგრესული როკ-ჯგუფ ჯეთრო ტალის სიმღერა და სინგლი, გამოცემული 1992 წელს, აშშ-ში, როგორც პრომო-EP ალბომიდან Catfish Rising. სინგლში აგრეთვე შეტანილია სხვა სიმღერების საკონცერტო ვერსიები. ↑ https://www.discogs.com/Jethro-Tull-Rocks-On-The-Road/release/2555667 ↑ https://www.discogs.com/Jethro-Tull-Rocks-On-The-Road/release/2980935
This Is Not Love

„This Is Not Love“ (ინგლ. ეს სიყვარული არ არის) — ბრიტანული პროგრესული როკ-ჯგუფ ჯეთრო ტალის სიმღერა და სინგლი, გამოცემული 1991 წელს. იგი შესულია ჯგუფის ალბომში Catfish Rising. 12" სინგლზე აგრეთვე ჩაწერილია ჯგუფის ორი სიმღერა - Night In The Wilderness და Jump Start (საკონცერტო). ორივე სიმღერა აგრეთვე შეტანილია Catfish Rising-ის 2006 წლის გამოცემაში. ↑ https://www.discogs.com/Jethro-Tull-This-Is-Not-Love/release/1406596